
Uis mihi recenti admodum in his beatissimis Silesiae regionibus studiorum advenae eamque 
ob causam parum in historia huius provinciae versato inopinanti ac inscio nuper adlaium esset 
instare prope diem semisaecularia illustrissimi gymnasii Gleiwicensis celebranda, paratus quidem 
eram et promptus communem illorum dierum laetitiam nomine gymnasii nostri gratulatoria 
aliqua scriptione excipere, sed temporis ad elaborandum aliquod opusculum concessi angustiae 
vetabant me telam, quod aiunt, incohare longam, praesertim obrutum his ipsis diebus et paene 
oppressum scholastici muneris onere. lam vero cum novam molestiam mihi illud pararet, quod 
typographi nostri officina Graecis etiamnunc characteribus destituta est, intra Romanorum litte- 
ras consistere coacto nihil restabat, quam ut exiles quasdam adnotatiunculas in Boethii libros 
de consolatione philosophiae horis subsecivis nuper conscriptas e scrinio meo depromerem, et 
ad testificandam saltem propensissimam gymnasii Jauraviensis voluntatem gratulatoriae nostrae 
tabulae subicerem. - 

Ac ne cui mirum adeoque indignum videatur me in tali scriptore versatum esse, pri- 
mum dicendum est neminem philologicis studiis vere deditum ullum quod ex antiquitate ad 
nos pervenerit scriptum contemnere, immo Simonidei illius probe memorem, qui mellificii causa 
apes vel ad acerbissimos flores devolare ait, interdum vel discendi aliquid vel ingenii acuendi 
causa eliam ad deteriores scriptores descendere: deinde vero Boethii libros qui de consolatione 
philosophiae scripti sunt quinqe tam argumenti praestantia quam sermonis puritate prae ceteris 
ferreae quam dicunt latinitatis scriptis egregie praestare. Nobile enim disputationis argumen- 
ium, quod in conspectu mortis sibi elegerat philosophus ille Romanus et fortasse Christianus, 
siquidem recte hac de re nuper Schenkelius disputavit in actis conventus philologorum Vindo- 
bonensis a. 1859 p. 76 sqq., subtiliter et accurate tractavit, in eoque tam Platonicae quam 
Aristoteliae philosophiae doctum se praebuit alumnum.  Dicendi autem genere usus est plano 
ac dilucido nec inelegante, ut ubivis hominem agnoscas optimorum scriptorum lectione forma- 
tum. Accedit quod amoenae vices poelicae et prosae orationis difficultatem spinosioris inter- 
dum tractationis iucunditate carminum molliunt et elevant et consolationis lectionem gratiorem 
reddunt. Verum ut raro aliquis omni ex parte ultra saeculum sapit, ita ne Boethii quidem 
oratio laudari potest, nisi additur eam multa labantis et citerioris quam dicunt latinitatis vestigia 
prae se ferre. 


Hoc inprimis de verborum delectu valet a Boethio adhibito, quippe quorum magnum 
numerum ex usu vulgaris sermonis recepisse videatur, cum vel apud priscos lantum poetas, 
vel recentiores sesiptores Apuleium, Ammianum, Symmachum, Sidonium, Cassiodorum inveniantur, 
denique eos Christianos scriptores, quos minus bene locutos esse constat, Arnobium, Tertullianum, 
Cyprianum, Augustinum. Huc inter alia referenda sunt nonnulla adiectiva in bilis exeuntia cum 
adverbiis inde formatis et derivatis substantivis, velut: interminabilis p. 37, 19 editionis Obbarii, 
p. 111, 9, inviolabiliter p. 59, 13, inevitabiliter p. 102, 35, possibilitas p. 76, 28. SI, 17, 
incommultabilitas p. S9, 235. Deinde substantiva quaedam abstracta, velut: suflicientia p. 44, 5. 
46, 32. 54, 4. 61, 5. 67, 18, insufficientia p. 46, 4, valentia p. 2, 5. 17, 11. 43, 4. 54, 15. 
74, 2, participatio p. 60, 25. 62, 15. 823, 2, discretio p. 61, 12, praescientia p. 101, 25, indi- 
viduitas p. 89, 13, profunditas p. 90, 32, praedestinatio p. 87, 12, adunatio p. SS, 23. Neque 
melioris notae sunt inter substantiva depositor h, e. is, qui aliquid deponit p. 98, 32, ac demi- 
nutiva quaedam, ut rimula, muscula p. 34, 1. inter adiectiva fumificus p. 7, S, quamquam hoc etiam 
Ovidius sibi concessit Met. VII, 114, triduanus p. 53, 20, inconsummatus p. 5S, 15, mellifluus 
(melliflui oris Homerus) m. V, 2, 2, transitorius (notione transeuntis, non eius, per quod trans- 
itur) p. 111, 17, materialis p. 98, 13. 107, 20, condignus p. 68, 13, inconvulsus p. 72, 9, pur- 
gatorius p. 82, 15, angelicus p. 58, 24, praesentarius p. 112, 18. 113, 2, cuius adverbium prae- 
sentarie praeter Boethium p. 8S8, 258 nemo usurpasse videtur. Accedit comparativus diuturnior 
p. 82, 4. 83, 25. nec non adverbia perspicaciter p. 54, 2, perspicacius m. III, 11, 5, veraciter 
p. 06, 26, indubitato p. 65, 24, aliorsum (sequente atque) p. 102, 24, forinsecus p. 109, 2. 
Ex verbis enotavi vilescere p. 45, 23. Ill, 8 p. 52, 8, contraire p. 65, 11, fuscare p. 11, 27: 
quam (dignitatem) uti alicuius sceleris admixtione fuscarent*, ad quem locum Sitzmannus 
Juretum adire iussit in Symm. ep. IX, 52, qui liber mihi ad manus non est, et p. 79, 15: 
8l igilur praemium bonorum, quod nullus delerat dies, nullius minuat potestas, nullius fuscet 
improbitas, deos fieri", — denique sequestratus i, e. separatus, seiunctus p. 31, 7. 45, 30. 

Aliud vocabulorum genus illud est, quorum intermortuam paene memoriam, cum M 
scriptores rarissime inveniantur, ul vix unum alterumve eorum exemplum suppeditent latin 
linguae thesauri, Boethius restauravit, quo spectant Ciceroniana praenotio p. 105, 17, inlinitas 
p. 112, 7, mutabilitas p. 29, 1. 59, 12. praeterea vernalis ibidem, quod semel Manilius usurpa- 
vit, aliaque nonnulla, quae miro casu Boethio cum Plinio communia sunt, ut emarcescere p. 96, 
11, inBtabilitas p. 285, 7, superfluitas p. 31, 16, comparativus vicinius p. S9, 19, denique sub- 
stantivum intuitus, quod Boethius non solum sexto casu, ut Plinius et Sidonius ep. IV, 7. 12, 
sed etiam primo haud raro admisit, velut p. 100, 17. Quamquam quis Plinium a Boethio 
viro variae doctrinae studioso leclilatlum esse negare ausit? 


Habet etiam propria quaedam vocabula Boethius, quae quia apud alios scriptores nondum 
comparuerunt, fortasse ipse novavit. — Quorum e numero satis placet herbipotens manus de 
Circe dictum m. IV, 3, 9 et frondiflua bruma m. I, 9, 14 — displicent alia, quae a formatione 
eorum, quae supra commemoravi, parum absunt, ut praevidentia p. 113, 10: ,,unde non prae- 
videntia, sed providentia potius dicitur, quod porro a rebus infimis constituta, quasi ab excelso 
rerum cacumine cuncta prospiciat* -— praecognitio p. 105, 29, expetibilis p. 33, 13 quod olim 


E s ddl -" 


eliam apud Tacitum Ann. XVI, 21 legebatur, imaginabilis p. 107, 34. 110, 1, astrologicus 
p. 96, 10, quod neque in Forcellinii neque Klotzii thesauro commemoratum inveni, adverbium 
formaliter, quod tamen adiecto.ut ita dicam 'usurpavit p. 107, 32, comparativus enervatius 
p. 76, 7, superlativus dispositissimus p. 72, 7, impermixtus pro immixtus p. 102, 29, et quae 
paene barbare dicta sunt,e converso pro e contrario, contra, p. 102, 2 et positionis gratia p. 105,20. 

Sed totum hoc quod est de elocutione Boethii caput accurate pertractare nunc quidem 
non est propositum, ilaque transeo ad quorundam locorum emendationem. Quamquam enim 
Boethii oratio barbarismis et soloecismis non prorsus libera est, tamen nonnulla in eius edi- 
tionibus etiamnune leguntur, quae ita ab homine Romano scribi non potuisse apertum est. Neque 
hoc aliter esse potest in scriptore, cuius verba nondum ad praestantium librorum fidem exhi- 
bita sunt, et certo scripturae fundamento adhuc carent. Nam sane laudanda est Obbarii opera, 
quam a 18493 in recensendo consolationis textu ,,ad optimorum librorum manu scriptorum non- 
dum collatorum fidem*^ navavit, inprimis eam ob causam, quod primus recto iudicio usus codi- 
ces vetustos ab recentioribus temere interpolatis segregandos esse vidit, quorum magnus nume- 
rus, sed ad criticum usum ne tantillum quidem est pretium: verum codices isti, quos optimos 
el velustissimos vocavit et pro fundamento scripturae esse voluit, sunt libri in Germania exarati, 
qui omnes ex archetypo aliquo fluxerunt corruptelis non vacuo, Gothanus Jacobsio auctore sub 
finem saeculi X, Jenensis et Lipsiensis saeculo XIII, Erlangensis denique, cuius accuratam 
notitiam non habuit, sed qui ipsi saeculo XI scriptus videtur. Contra Parisinorum codicum 
nullas habuit collationes, neque alia ex iis attulit, quam quae Vallinus inde commemoraverat. 
Itaque videmus apparatum criticum, quo usus sit in recensendo scriptore Obbarius, admodum 
exilem esse. Atque in Haenelii catalogo quinque recensentur consolationis codices saeculo X 
et IX exarati. Sed videamus singula. Ac primum quidem minime ferri possunt, quae p. 14 
leguntur, ubi scriptor post egregium carmen in cuius fine deum precatur, ut miseras terras 
respiciat, in quibus homines fortunae salo quatiantur, ita pergit: ,haec ubi continuato dolore 
delawavi.^ Haec enim translatio inepta est et sordida, Boethio certe indigna. Accedit quod 
verbum delatrare vel dilatrare inauditum est, nam quod olim eius afferebatur exemplum ex 
Gellii N. A. I, 2 huius scriptoris verbis meliorum codicum ope emendatis dudum evanuit. In Boe- 
ihio autem pro delatravi, coniecerunt viri docti deblateravi et declaravi, verum si quid video, 
rescribendum est delacrimavi, quod scilicet in archetypo per compendium scriptum fuit 
elaeravi*. Pergit philosophia: ,,cum te maestum lacrimantemque vidissem*. 


Inprimis autem carmina Boethii admodum corrupta sunt. Manifestum glossema invenisse 
mihi videor m. I, 2, 20: ,quis dedit, ut pleno fertilis anno autumnus gravidis influat uvis, 
Nam pendet oratio a verbis: ,,hic quondam — quin etiam causas rimari solitus , itaque rationes 
syntacticae flagitant coniunctivum, et cum praecedant membra ,,unde -sollicitent, quis volvat; 
eur -surgat, quis - temperet, non potuit scriptor tam pueriliter peccare, quidquid aliis locis 
contra legitimum modorum usum sibi concessit. Scripsit igitur: quis duit. glossema genuinam 
seripturam expulit. Neque aliter res se habet in sequente carmine I, 3, 9: ,,ut cum praecipiti 
glomerantur sidera Coro*. Nam immobilia sidera glomerari non posse tempestate apertum est. 
scriptum erat: ,,glomerantur nubila Coro*, atque nubila abiit in lumina, cui sidera superscripsit 

glossator. — Carmine ll, 12, 26 de Orpheo infernas domos adeunte haec dixit: ,illie blanda 
sonantibus | chordis carmina temperans | quidquid praecipuis deae | matris fontibus hauserat | 
quod luctus dabat impotens | quod luctum geminans amor | deflet, Taenara commovens | et 
dulei veniam prece | umbrarum dominos rogat". At Taenarum promunturium non potest plurali 
numero proferri, neque Orpheus coram umbrarum dominis constitutus in medio orco Taenarum 
commovit, ubi descensus erat ad inferos. Legendum est Tartara commovens, ut paullo infra 
dixit: ,,ne, dum Tartara liquerit, fas sit lumina flectere**, ac priore quidem loco praestantiores 
libri consentiunt in scriptura Trenera, verum etiam altero loco in codice Martisburgensi, de quo 
infra plura dicentur, scriptum est Trenera, superscripto tarlara a secunda manu. 


Redeo ad prosam. Libro quinto p. 116, 3 legimus: ,jmanet etiam spectator desuper 
cunctorum praescius deus, visionisque eius praesens semper aelernitas cum nostrorum actuum 
futura qualitate concurrit, bonis praemia, malis supplicia dispensans*, Scribendum est sempi- 
ternitas, quod vocabulum Boethii aequales aliquotiens adhibuerunt, Frustra enim Sitzmannus 
laudato Jureto in Symm. ep. Ill, 18 ad Terentianum illud ,heri semper lenitas* provocavit, 
Andr. 175. Neque ferenda est mira sermonis abundantia p. 26, 12;. .vivit uxor ingenio mo- 
desta, pudicitiae pudore praecellens*. nam quid hoc est pudicitiae pudor? aliquando putabam 
legendum esse ,pudicitia et pudore*, verum pudicitiae tollendum videtur utpote ortum ex 
dittographia sequentis vocabuli. Cf. p. 24, 12: ,quis non te felicissimum cum tanto splendore 
socerorum, cum coniugis pudore — praedicavit?** — Alii loci una litterula vel immutata vel 
addita vel dempta emendari possunt. Veluti p. 49, 15: expertus suae sortis periculorum tyran- 
nus, regni metus pendentis supra verticem gladii terrore simulavit, ubi pluralis metus senten- 
tiae concinnitatrem evertit. l. metum. Una littera tollenda est p. 105, 9: ,,nam eum omne iudi- 
cium iudicantis actus existat, necesse est, ut suam quisque operam non ex aliena, sed ex 
propria potestate perficiat l. actu, Una littera, si vulgatam sequimur scripturam, mutanda est 
p. 9, 13: ,at ego cuius acies lacrimis mersa caligarat, ne dinoscere possem, quaenam haec 
esset mulier tam imperiosae auctoritatis, obstupui.* ibi pro caligarat in uno codice est caligaret, 
in duobus caligaverat, quod in textum recepit Obbarius, sed legendum videtur caligabat, nam 
plusquamperfecti usus ab ipsa sententia mihi alienus videtur. Pro ne dicendum erat ut non, 
sed cf. Liv. V, 32, 4: eius belli fama effecit, ne se pugnae committerent Salpinates, et Vellej. 
ll, 12, 5: hac victoria videtur meruisse Marius, ne eius nati rem publicam poeniteret. Potest 
etiam ille soloecismus, quem p. 16, 7 admissum legimus: ,alqui, inquam, nullo existimaverim 
modo, ut fortuita temeritate tam certa moveantur", aliorum scriptorum exemplis excusari, v. 
Benecke in lust, l, 9, S. Ferri potest ,inter utrasque litteras p. 2, 19, ubi de duabus tantum 
litteris sermo est in veste philosophiae intextis, v. Zumpt. ad Cie. Verr. p. 061, Kritz. ad Sall. 
Cat. 30, 4, et ne illud quidem sine exemplo est, quod p. 49, 30 de Seneca et Papiniano dixit: 
,alqui uterque potentiae suae renuntiare voluerant*, Sed omnium maxime me advertit barbara 
forma fluiturus, p. 89, 335: ,,hic vero ordo res mutabiles et alioquin temere fluituras propria ' 
incommutabilitate coerceat*, ubi haud scio an flucturas scribendum sit, quam formam ,,vetustis- 
simis** usitalam agnoscit Priscianus IX p. 571. 

Supra dixi de codicibus ab Obbario ad criticum usum adhibitis. A quorum bonitate 
parum alius abest, quem ego aliquot annis abhinc meum in usum contuli, asservatus in bibliotheca 
reverendi capituli ecclesiae cathedralis Martisburgicae. Est codex membranaceus, LXXXII foliorum, 
quorum singulae paginae XXII ad XXV versus continent, forma octonaria, saeculo XIV, fortasse 


XIII pulere quidem sed per multa litterarum compendia scriptus ab homine Germano Henrico 


Hoppfen, cuius nomen in subscriptione libri tertii legimus.  Descriptus videtur ex libro aliquo 


ltalo, nam habet michi, nichil, e pro ae, i pro y, siquidem his indiciis re vera aliquid tri- 
buendum est. Secunda manus, h. e. prima manus alio tempore, multa tam in margine quam 
intra singulos versus adscripsit glossemata, futilia pleraque, velut initio primi libri carmina 
superscriptum habet nobilia dicta, quondam] in iuventute, peregi] perfeci, flebilis] flebibilis, 
mestos] puncto posito infra o superscriptum habet u, cogor] artor, inire] cantare, modos] metra 
rell. Verum ex posiremis foliis libri quinti, quin nonnulla ab alio homine scripta sint minus 
pulere et accurate, dubitari non potest. Eius operam prima manus retractavit et emendavit. 
Liber primus mansit sine inscriptione, et ne littera quidem initialis a rubricatore picta est. In 
verbis Boeihii metra a prosis non seiuncta sunt, at in imo margine scriptus est numerus libri 
ei prosae. Graeca ubique scripta sunt, verum non Graecis litteris, sed partim Latinis, partim 
novis et barbaris ad similitudinem Graecorum excogitatis, fere eadem ratione, quam in codice 
Regimontano Lactantii observatam accurate descripsit Struvius in Opusculis T. I p. 49 sqq. 
Libros de consolatione philosophiae excipit exilis tractatus de praedestinatione et libero arbitrio, 
nec non commentariolum de metris Boethii pessime corruptum, cuius hoc est initium: 


Quinque libros philosophice consolationis auctor insignis Boethius XXVllte varieta- 
tibus carminum respersit, ut hoc opus gratius hiis fieret qui musice suavitatis dul- 
cedinem contigissent. Primum itaque genus metri elegiacum est. quod constat primo 
versu heroyco. Secundo primo pentametri heroyca secunda dactilica. pentimemeris 
autem post duos pedes silla de verbo manens. Usus autem est hoc duobus locis. 
carmina qui quondam et: rupis a. s. v. pectoribus. 


Etiam in codice Gothano tractatus aliquis de metris Boethii legitur, verum qualis is esset, Ob- 
barius non indicavit, Martisburgensem si quis emendare velit, habebit tractatum a Pulmaniano, 
qualem editio Lugduno-Batava a. 1671 exhibet, parum diversum. — Ad orthographiam quod 
attinet, semper scriptum est quotiens, totiens, iocundus, causa, milia, paulo, paulisper, intel- 
ligere, plerumque harena, coherceo, interdum etiam habundare, choruscus, thorus aliaque id 
genus, nec non capud, periclum. Semper sumptus, interemptus, interdum alumpnus.  Accusa- 
tivi numeri pluralis in tertia declinatione semper exeunt in es.  Praepositiones in compositione 
assimilatae sunt, ut ammirari, astitisse, fere semper tamen excepta praepositione con. [n invo- 
lucro codicis recentissima manus adnotavit eo usum esse C. Barthium, uti ex eius Adversariis 


et ex adnotatione in Claud. p. 147 ed. pr. colligi possit. Quod num recte adnotatum sit, 
in praesentia diiudicare non possum, cum uterque Barthii liber mihi non ad manus sit, Obba- 
rius autem Barthium Helmstadiensibus codicibus usum esse contendat. De libri praestantia ut 
lectores iudicium ferre possint, infra scripsi varietatem lectionis ad priores paginas editionis 
Jenensis enotatam, omissis rebus orthographicis, de quibus supra dixi: 

P. 2, 2: designarem — 5: valentiam hominum — 14: confecte 18: p greci 

19: in utrasque 22: manus sciderant 25: videt 26: fletibus. — AA 2: sp 
affeetuum 2: vobis 9: Syrene 13: caligarat 14: esset hec. —- M. II, 4: 
18: quid. — p. 4, 1: m. potius i. t. e. quam q. 5: prius. — p. 9, 3: inund | 
tes. — M. HI, 4: nimbosusque. — p. 5, 2: faciem medicantis 7: superno € ^" 
alumne te 10: nominis sustulisti ob invidiam. — p. 6, 4: sepe certamen 22: qu« 
admireris 25: est numerosus 31: queque rerum. — M. IV, 2: egit 6: exui 
tantis 11: seuos v. 17 praecedit v. 16. ; 


Verum haec sufficiant. Nam vel ex hoc parvo specimine apparere arbitror, hunc codi- 
cem non omnino quidem liberum esse recentiorum corruptelis atque interpolationibus, at in 
plerisque optime consentire cum quattuor illis libris, quos Obbarius praestantissimos esse signi- 
licavit, et quaedam propria habere ac singularia, quae unice recta esse statim intellegitur. Unde 
sequitur, donec meliora reperta sint subsidia in Francogalliae vel ltaliae bibliothecis, quam 
quae adhuc ad virorum doctorum pervenerunt notitiam, hunc quoque Martisburgensem codicem 
dignissimum esse, qui a futuro consolationis editore accurate examinetur. In eadem bibliotheca 
extat etiam. chartaceus consolationis codex, foliis quaternis LXIIT, cum reliquiis trium foliorum, 
XXIV ad XXVI versuum in quavis pagina, saecule XV, fortasse XIV exaratus, Verum is ex 
priore non est descriptus, immo ex pessimo aliquo fonte manavit et propter foedissimas cor- 
ruptelas et interpolationes ad criticum usum nullius est pretii. Eas lectiones, quas Obbarius 
p. 47, 70 ex codice Martisburgensi apud Cortium ad Lucan. I, 126. VII, 525 protulit, ego in 
neutro codice inveni, quae p. 34. 45. 56, 111 ex eodem fonte prolata sunt, extant in codice 
antiquiore 


